Én ur huélèt er mercheu-zé, ol en dud oaidet ag er barræs e laras aben é oé hennéh corv Germénen Cousin, marhue a houdé tri blai ha deu uiguent,  ou devoé bet int-memb hanàuet ha guélet interrein. Adal nezé hanni ne oé bet souéhet a huélèt er horv-zé saùet èl-hont dréz en doar ha goarnet hemb en disterran breinaté. Laqueit oé bet én é sàu ital er gadoér bredêg ag en ilis, ha lausquet oé bet inou ér memb stad-cé, eit bout guélet guet en ol, beta ne vehé bet deit ur miracl nehué benag de rein occasion del laquat èn ul léh inouraploh.